**Приети сигнали по „Зеления телефон” и електронна поща в РИОСВ - Враца за**

**АПРИЛ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 11.04.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца, относно извършване на нерегламентирани дейности с ИУМПС от физически лица в с. Бутан и с. Гложене | РИОСВ-Враца | На 11.04.2016г. е извършена проверка в с. Бутан съвместно с представител на ОД МВР-Враца, при която е констатирано:Във вътрешен двор на частен имот в с. Бутан, собственост на Милен Маринов се съхраняват излезли от употреба моторни превозни средства /ИУМПС/, за което собственика не притежава разрешително за дейности по третиране на ИУМПС, съгласно Закона за управление на отпадъците (ЗУО).На 18.04.2016г. е извършена проверка в с. Гложене, съвместно с представител на ОД МВР-Враца, при която е констатирано:В дворно място на частен жилищен имот в с. Гложене, се съхраняват излезли от употреба моторни превозни средства ИУМПС/ и авточасти от разкомплектоване, собственост на Виолин Йорданов /. За извършваната дейност лицето не притежава разрешително за дейности по третиране на ИУМПС, съгласно Закона за управление на отпадъците (ЗУО).На собствениците са съставени актове за установяване на административни нарушения и са дадени предписания за преустановяване на извършваната дейност и предаване на наличните ИУМПС на лицензирани фирми притежаващи необходимите документи по чл. 35 от ЗУО.От страна на РИОСВ-Враца предстои осъществяването на последващ контрол по изпълнение на дадените предписания след изтичане на поставените срокове. |
| 2. | 12.04.2016г. | Писмен сигнал на едно гише в РИОСВ-Враца | Сигнал за новообразувани нерегламентирани сметища на път Е 79 Враца-Монтана и път Е 79 в участъка между Мездра – Ботевград. | Общинска администрация МездраОбластно пътно управление-Враца | На 13.04.2016 г. е извършена проверка на място на републикански път I-1 от републиканската пътна мрежа в участъка от гр. Мездра до административно-териториалната граница с Област София. Установено е наличие на битови отпадъци в зоните с поставени стоманобетонови съдове за отпадъци на крайпътните отбивки на I-1 преди с. Люти дол (в района на изгорялото заведение) и непосредствено преди границата с Област София. На основание чл. 14, ал. 4 от Закона за опазване на околната среда (обн., ДВ, бр. 91 от 25.09.2002 г.), относно подобряване чистотата на пътищата от републиканската пътна мрежа и на техните прилежащи територии, попадащи в административно-териториалния обхват на РИОСВ-Враца на директора на Дирекция „Обласно пътно управление - Враца“ към Агенция „Пътна инфраструктура“ е дадено предписание за почистване на гореописаните зони и осъществяване на контрол по поддържането на чистотата им и функционалността на разположените съдове за отпадъци.На 14.04.2016 г. е извършена проверка на района на път Враца-Монтана в участъка на строителното разтоварище на гр. Враца. Установено е наличие на значителни количества земни маси смесени с битови, текстилни и строителни отпадъци в имотите в близост до разтоварището, на земния път (които се използва като подход към него) и на самото разтоварище. Територията на строителното разтоварище на гр. Враца не е обозначена, липсват табели за видовите отпадъци, които могат да постъпват на разтоварището, както и ясно обособени крайни граници на съоръжението и подхода към него.На кмета на Община Враца са дадени предписания да се съберат отпадъците, различни от земни маси и инертни материали, да се предприемат ефективни мерки за почистване на имотите в близост до разтоварището.От страна на РИОСВ-Враца предстои осъществяването на последващ контрол по изпълнение на дадените предписания след изтичане на поставените срокове. |
| 3. | 21.04.2016г. | Сигнал от тел.112 | Сигнал постъпил в РИОСВ- Враца от тел.112, за замърсяване на река Моравешка бара в района на пивоварна „Леденика“, гр. Мездра. | РИОСВ-ВрацаОбщинска администрация Мездра | Незабавно е извършена съвместна проверка от експерти от РИОСВ – Враца с представители на Общинска екологична инспекция към Община Мездра и Районна служба „Пожарна безопасност и защита на населението“. Обходен е участък от коритото на реката - от площадката на бившия ДАП до вливането й в река Искър в града. Констатирано е, че от площадката на цех за обработка на скално-облицовъчни материали има изтичане на производствени отпадъчни води към река Моравешка бара, формирани от измиване на зоната около утаителите. По време на проверката водите на реката са видимо бистри, шламът е утаен на дъното на коритото на реката в участъците с по-ниска скорост на водата.На управителя на цеха е съставен акт за установяване на административно нарушение по Закона за водите.  |
| 4. | 25.04.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца за ранен щъркел в с. Попица. | РИОСВ-Враца | При извършената на място проверка от експерти на РИОСВ – Враца е установено, че птицата e от вида бял щъркел (Ciconia ciconia). Тя е намерена в двора на частен жилищен имот в близост до щъркеловото гнездо. Птицата е с видимо нараняване на лявото крило.Щъркелът е транспортиран до Спасителния център „Зелени балкани“ в Стара Загора за възстановяване.  |